**KGJK, Nr.188/2018**

**24 tetor 2018**

**KËSHILLI GJYQËSOR I KOSOVËS,** (KGJK) në bazë të nenit 108 pika 3 të Kushtetutës së Republikës së Kosovës, nenit 4 pika 1.15 të Ligjit nr. 03/L-223 për Këshillin Gjyqësor të Kosovës, nenit 30 të Rregullores mbi Organizimin dhe Veprimtarinë e Këshillit Gjyqësor të Kosovës, në mbledhjen 207- të, të mbajtur me 24 tetor 2018, merr këtë:

**V E N D I M**

1. Refuzohet kërkesa e gjeneratës se gjyqtarëve të emëruar gjatë vitit 2017 ( gjyqtarëve të sapoemëruar) që me rastin e ngarkimit dhe pranimit të lëndëve në lëmin civile dhe lëmin penale të ngarkohen me lëndë të reja.
2. Vendimi hyn në fuqi me datë 24 tetor 2018.

**A r s y e t i m**

Këshilli Gjyqësor i Kosovës më datë 15 tetor 2018 ka pranuar një letër nga gjyqtarët e sapoemëruar, gjenerata e gjyqtarëve të emëruar gjatë viti 2017, përmes së cilës kanë njoftuar KGJK-në që janë në përfundim të Trajnimit Fillestar për Gjyqtar në Akademinë e Drejtësisë dhe poashtu kanë kërkuar nga KGJK qe t’ua mundësoj që me rastin e ngarkimit të lëndëve në lëmin civile dhe atë penale të ngarkohen me lëndë të reja dhe për këtë vendim t’i njoftojnë të gjithë kryetarët e Gjykatave Themelore.

KGJK, në takimi e tij të datës 24 tetor 2018, pasi e shqyrtoj dhe e analizoj me kujdes kërkesën e gjeneratës se gjyqtareve të emëruar gjatë viti 2017( gjyqtareve të sapoemëruar) vendosi të refuzoj atë, pasi që ndërmarrja e një vendimi të këtillë nga ana e KGJK-së do të ishte diskriminuese në raport më gjyqtarët e tjerë kolegë të tyre të cilët ngarkohen me lëndë sipas metodës së shortit dhe gjithashtu do të ishte në kundërshtimi edhe me Strategjinë për Reduktimin e Lëndëve të vjetra te miratuar nga KGJK.

Andaj, nga se u tha më lartë u vendos si në dispozitiv të këtij vendimi.

Nehat IDRIZI,

Kryesues i Këshillit Gjyqësor të Kosovës

*Kopje e vendimit i dërgohet*:

* *Gjyqtareve të emëruar gjatë vitit 2017;*
* *Kryetarëve të gjykatave themelore;*

*Arkivit.*